  Анжелика Тихонова корреспондент Удмуртиысь ас мылкыдъя калык лулчеберетэз азинтӥсь ньыль коллективъёс огъяросси фестиваль-вожвылъяськонэ пыриськозы. Соос «Традиции» номинациын устолыксэс возьматозы. Со сярысь Калык творчествоя элькун юртлэн пресс-службаез ивортӥз. Видеотурлы йылпумъянъёсъя Удмуртилэсь данзэ фестиваль-вожвылъяськонын утёзы: эктонъя «Детство» образцовой ансамбль-студия (Глазкар, Лулчеберетъя «Россия» центр) – «Калык эктон» ӧрын; фольклоръя «Инвожо» калык ансамбль (Кияса ёрос лулчеберет юрт) – «Фольклор» ӧрын; удмурт кырӟанъя «Ашальчи» калык ансамбль (Кияса ёрос лулчеберет юрт) – «Народная песня» ӧрын; арганчиослэн «Шуд» калык ансамбльзы (Шаркан ёрос лулчеберет юрт) – «Народная музыка» ӧрын. Вожвылъяськонлэн финалэз 2021-тӥ ар пумын Москваын ортчоз. Удмуртиысь фольклор кырӟанъя но эктонъя «Айкай» театр Россиысь лулчеберетъя министерствоен ортчытэм вожвылъяськонэ пыриськиз но «Большие гастроли» федерал программае шедиз.  Тегъёс: Лулчеберет Ижкар Удмуртия фестиваль йӧскалыклулчеберет вожвылъяськон удмуртъёс  